text: Спагети с телешки кюфтенца – My Cooking Book Blog
  Спагети с телешки кюфтенца
  Едва ли има някой, който не обича спагети с телешки кюфтенца!?! Толкова са вкусни обгърнати в ароматния доматен сос, че е трудно да им се устои! Смятам, че това ястие е обичано от малки и големи. бих казала, че е "неостаряваща класика". Дали ще ги сервират за обяд или вечеря няма значение, важно е да ги придружите с чаша хубаво червено вино! 🙂
  Вижте само каква сочна, розова сърцевина имат!!! Как да им устоиш?!
  Теглото на продуктите по-долу е чистото им тегло вложено в рецептата, т.е. след като са били почистени и нарязани.
  Рецептата е адаптирана от книгата "Pasta (What`s Cooking)"
  телешки бульон за варене на спагетите
  315 гр. картофи, обелени
  625 гр. смляно телешко месо (кайма)
  130 гр. кромид лук, нарязан на ситно
  1 голямо яйце, 68 гр.
  + брашно за овалване
  по желание може да се добавят 1-2 скилидки чесън, които за се задушат в мазнината
  500 гр. сгъстен доматен сок (passata)
  42 гр. (2 супени лъжици) доматено пюре
  клонче босилек
  люспи пармезана
  В голяма купа се смесват всички продукти за кюфтенцата, освен картофите, които трябва да се сварят.
  Картофите (нарязани на едри парчета), се заливат със студена вода и се варят на умерен огън за 10-15 минути от момента на завиране или докато се сварят, без да се разваряват. Отцеждат се от водата и се намачкват с вилица или ръчна преса. Не се пасират с пасатор.
  Намачканите картофи се добавят в купата с останалите продукти. Всичко се размесва с ръце докато се получи хомогенна смес.
  С навлажнени ръце от сместа се оформят се 29 малки кюфтета – всяко от около 40 гр. кайма.
  Всяко от кюфтетата се овалва в брашно. Нареждат се в поднос, тава или нещо друго подходящо. След като всички кюфтета са подготвени по този начин, може да започне пърженето им. Пържат се в сгорещена мазнина, на умерен огън за около 7-8 минути или докато се зачервят приятно от всички страни. Прехвърлят се в съд застлан с домакинска хартия, която ще поеме излишната мазнина.
  Следва приготвянето на соса. Паралелно с това се варят и макароните, в телешки бульон с 1-2 супени лъжици зехтин. Продължителността на варенето им трябва да е съобразено с указанията на опаковката, обикновено от 8 до 12 минути.
  Мазнината за соса се загрява в подходящ съд. Ако решите да ползвате чеснов лук, го задушете в нея за кратко (колкото да пусне аромата си). След това се добавят всички останали продукти. Разбърква се и когато сместа заври се добавят кюфтенцата. Къкрят на умерен огън за около 8 до 10 минути.
  В чинията за сервиране се насипват спагетите, аз обичам да добавям и малко от бульона, в който са се варили (по няколко супени лъжици за порция). Върху тях се разпределят по 4-5 кюфтенца. Наръсват се с листенца босилек и люспи пармезан. Сервирайте с хубаво червено вино и се насладете на ястието. Да ви е сладко!
  Етикети:босилек, брашно, доматено пюре, картофи, магданоз, маслиново олио (зехтин), олио, Пармезан (Parmigiano Reggiano), пасата (passata) или сгъстен доматен сос, смляно месо (кайма), сол, спагети, телешки бульон, черен пипер, чеснов лук, яйца(е)
  Posted 16.01.2015 by Maria Miteva-Christou in category "Comfort Food", "Макаронени (Pasta), Равиоли, Лазаня, Кнедли и др.", "Месо", "Основни Ястия", "Смляно месо (кайма)", "Телешко месо